ບໍລິສັດອາເມຣິກັນ ພາກັນລຸລັ່ງ ໄປຕັ້ງຮ້ານ ຢູ່ຫວຽດນາມ ຫລາຍຂຶ້ນ
ບໍລິສັດ Starbucks ໄຂຮ້ານທໍາອິດ ຢູ່ຫວຽດນາມຂຶ້ນ ໃນປີນີ້ ສ່ວນ McDonald’s ກໍປະກາດວ່າ ຈະເປີດສາຂາຂຶ້ນ ໃນປີ 2014.
HANOI — ຮ້ານອາຫານແຮມເບີເກີ McDonald’s ຂອງ ສະຫະລັດ ເປັນທຸລະກິດລະດັບໂລກອັນຫລ້າສຸດທີ່ປະກາດວ່າ ຕົນຈະເປີດສາຂາຫຼາຍໆຮ້ານ ຢູ່ໃນຫວຽດນາມ ປະເທດຄອມ ມີວນີສ ທີ່ກໍາລັງດຶງດູດຄວາມສົນໃຈຫຼາຍຂຶ້ນເລື້ອຍໆຈາກເຄືອ ບໍລິສັດຮ້ານອາຫານທັງຫຼາຍຂອງອາເມຣິກາ Marianne Brown ຜູ້ສື່ຂ່າວວີໂອເອ ລາຍງານເລຶ່ອງນີ້ ຈາກຮາໂນ່ຍ ຊຶ່ງ ດາຣາຈະນໍາເອົາລາຍລະອຽດມາສະເໜີທ່ານ ບັນຍາກາດດ້ານການທຸລະກິດຂອງຫວຽດນາມ ແມ່ນມີຊື່ສຽງ ບໍ່ສູ້ດີປານໃດ  ລ້າຫຼັງຈີນແລະໄທ ອິງຕາມດັດຊະນີຄວາມງ່າຍໃນການປະກອບທຸລະກິດ ຫຼື Ease of Doing Business ຂອງທະນາຄານໂລກ ແຕ່ກໍລໍ້າໜ້າ ອິນໂດເນເຊຍແລະອິນເດຍ ອັດຕາການເຕີບໂຕຂອງເສດຖະກິດ ຕົກຕໍ່າລົງສຸດໃນຮອບ 13 ປີ ເມື່ອປີຜ່ານມາ ແລະຜົນການສໍາຫຼວດເມື່ອບໍ່ດົນມານີ້ ໂດຍອົງການແຮງງານສາກົນ ຫຼື ILO ພົບວ່າ ມີຫຼາຍກວ່າເຄິ່ງ ນຶ່ງຂອງຄົນງານຊາວໜຸ່ມທັງໝົດໄດ້ຮັບຜົນກະທົບ ຈາກການ ວ່າຈ້າງທີ່ດ້ອຍຄຸນນະພາບ ແຕ່ຂ່າວເສດຖະກິດທີ່ບໍ່ດີປານໃດນັ້ນ ກໍບໍ່ໄດ້ເຮັດໃຫ້ຄວາມດຶງດູດໃຈຂອງຕະຫຼາດຫວຽດ ນາມໝົດໄປ ສໍາລັບພວກບໍລິສັດຮ້ານອາຫານລາຍໃຫຍ່ໆຂອງສະຫະລັດ ໂດຍສະເພາະ ໃນປີນີ້ປີດຽວ ບໍລິສັດຮ້ານກາເຟມີຊື່ສຽງ Starbucks ໄດ້ເປີດສອງຮ້ານທໍາອິດຂອງຕົນ ແລະ McDonald’s ກໍໄດ້ ປະກາດເມື່ອບໍ່ດົນມານີ້ວ່າ ຕົນກໍຈະເປີດຮ້ານນຶ່ງໃນຕົ້ນປີ ໜ້ານີ້ Thinh Nguyen ທີ່ຈະເປັນຜູ້ຈັດການໃຫຍ່ ເວົ້າວ່າ: ,, ບັນດາບໍລິສັດທີ່ກ່າວມາເຫຼົ່ານີ້ ໄດ້ເລີ່ມເປີດຮ້ານອາຫານຂອງພວກຕົນໃນ Ho Chi Minh City ຊຶ່ງເປັນເມືອງໃຫຍ່ທີ່ສຸດຂອງຫວຽດນາມ ແລະເປັນຫົວໃຈເສດຖະກິດຂອງປະເທດ ແລະໂດຍທົ່ວໄປແລ້ວ ຊາວເມືອງໂຮ ຈີ ມິນ ຈະມີຖານະຮັ່ງມີກວ່າແຫ່ງອື່ນໆ ໃນຫວຽດນາມ ໃນປີ 2010 ລາຍໄດ້ໂດຍສະເລ່ຍຂອງຜະລິດຕະພັນລວມພາຍໃນ ຕົກເປັນ 2,800 ໂດລ່າ ຕໍ່ຄົນຕໍ່ປີ ຄືປະມານສອງເທົ່າຂອງລາຍໄດ້ໂດຍສະເລ່ຍຂອງປະເທດ ບໍລິສັດ Starbucks ເວົ້າວ່າ ລາຄາກາເຟ latte ຈອກນຶ່ງກໍບໍ່ແພງສໍາລັບ ສາມັນຊົນຊາວ ຫວຽດນາມທົ່ວໄປ ກາເຟຈອກນຶ່ງລາຄາ 3 ໂດລ່າຂອງ Starbucks ກໍເທົ່າໆກັນກັບກາ ເຟຂອງຮ້ານຍີ່ຫໍ້ໃຫຍ່ໆຂອງຫວຽດນາມ ເຊັ່ນຮ້ານ Highlands ແລະ Trung Nguyen ເປັນຕົ້ນ ບໍ່ຄືກັນກັບຢູ່ໃນຫຼາຍໆປະເທດຕາເວັນຕົກ ບ່ອນທີ່ຖືກັນວ່າ ອາຫານໄວທັນໃຈທີ່ປຸງແຕ່ງໄວ້ ລ່ວງໜ້າແລ້ວ ລາຄາຖືກແລະສະດວກ ແຕ່ບໍ່ດີຕໍ່ສຸຂະພາບນັ້ນ ຢູ່ໃນຫວຽດນາມ ເຄືອຮ້ານ ອາຫານຕ່າງປະເທດແບບນີ້ ກັບມີຊື່ສຽງທີ່ແຕກຕ່າງກັນໄປ ຢູ່ທີ່ນີ້ ພວກລູກຄ້າສ່ວນຫຼາຍ ຈະເປັນພວກຊາວໜຸ່ມ ແລະຄອບຄົວທີ່ມີຖານະດີ ທ່ານ Nguyen ຜູ້ຈັດການໃຫຍ່ຂອງ McDonald’s ເວົ້າວ່າ: ການປະກາດຈະເຂົ້າໄປຫວຽດນາມຂອງບໍລິສັດ McDonald's ໄດ້ກໍ່ໃຫ້ເກີດມີການຂັດ ແຍ້ງກັນຂຶ້ນ ຍ້ອນວ່ານັກທຸລະກິດທ້ອງຖິ່ນທີ່ໄດ້ຮັບສັນຍາ ໃຫ້ເປີດຮ້ານນັ້ນ ເປັນລູກເຂີຍ ຂອງນາຍົກລັດຖະມົນຕີຫວຽດນາມ ລັດທິເຫັນແກ່ຍາດພີ່ນ້ອງ ແລະລະບົບນາຍທຶນແບບ ຖືພັກຖືພວກນັ້ນ ໄດ້ກໍ່ໃຫ້ເກີດມີການໂຈມຕີກັນຢ່າງໜັກ ໃນກຸ່ມຊາວຫວຽດນາມ McDonald's ໄດ້ກ່າວປ້ອງກັນການເລືອກເອົາ Henry Nguyen ໃຫ້ເປັນຜູ້ດໍາເນີນການຮ້ານອາຫານຂອງຕົນ ໂດຍເວົ້າວ່າຜູ້ກ່ຽວ ມີພື້ນຖານດ້ານທຸລະກິດ ທີ່ໜ້າປະທັບໃຈແລະມີປະຫວັດທີ່ພິສູດ ໄດ້ ກ່ຽວກັບການເຮັດທຸລະກິດໃໝ່ໆໃນຫວຽດນາມ ໃນຂະນະທີ່ແລເຫັນໄດ້ວ່າ ເສ້ນສາຍທາງດ້ານການເມືອງຂອງ ທ່ານ ເປັນຊັບສົມບັດຢ່າງນຶ່ງນັ້ນ Adam Sitkoff ຈາກສະພາ ການຄ້າອາເມຣິກັນ ເວົ້າວ່າ Henry Nguyen ມີປະສົບປະການ ແລະຄວາມຮອບຮູ້ສູງໃນດ້ານການຕະຫຼາດ ທີ່ພວກບໍລິສັດໃຫຍ່ໆເຊັ່ນ McDonald's ນັ້ນ ຕ້ອງການຢູ່ແລ້ວ ທ່ານ SitKoff ອ້າງວ່າ ທ່ານ Nguyen ເຄີຍເຮັດວຽກໃນວົງການອຸດສາຫະກໍາອາຫານ ແລະເຄຶ່ອງດື່ມມາກ່ອນແລ້ວ ກ່ອນທີ່ລາວຈະພົບກັບພັນລະຍາ ຜູ້ມີເສ້ນສາຍກວ້າງ ຂວາງນັ້ນ ໂດຍໄດ້ຊ່ວຍສ້າງຕັ້ງຮ້ານອາຫານຍີ່ຫໍ້ ຕ່າງໆ ເຊັ່ນ Pizza Hut, ບໍລິສັດ ໝາກກາເຟແລະໃບຊາ ຫຼື Coffee Bean and Tea Leaf ແລະບໍລິສັດຂາຍແຊນວິຈ Subway ໃນຫວຽດນາມ ທ່ານ Sitkoff ເວົ້າວ່າ: ສໍາລັບພວກບໍລິສັດຍີ່ຫໍ້ຊື່ສຽງດັງທັງຫລາຍ ທີ່ມຸ້ງໜ້າໄປຍັງຫວຽດນາມນັ້ນ, ທ່ານ Sitkoff ເຕືອນວ່າ ການປະກອບທຸລະກິດໃຫ້ໄດ້ດີໃນຫວຽດນາມນັ້ນ ຕ້ອງໃຊ້ເວລາແດ່ ທ່ານ Sifkoff ເວົ້າວ່າ Starbucks ໄດ້ໃຊ້ເວລາດົນເຕີບ ກ່ອນຈະສິນໃຈເຂົ້າໄປເປີດ ຮ້ານຢູ່ຫວຽດນາມ ຍ້ອນວ່າທາງບໍລິສັດບໍ່ແນ່ໃຈວ່າ ພວກຄົນ ທ້ອງຖິ່ນຈະສາມາດຊື້ ຜະລິດຕະພັນຂອງຕົນໄດ້ຫຼືບໍ່ ແຕ່ວ່າມາບັດນີ້ ທ່ານຄາດວ່າ ບໍລິສັດອື່ນໆກໍຈະຕິດຕາມ ມາເຊັ່ນກັນ ເນຶ່ືອງຈາກວ່າພວກຊາວໜຸ່ມກໍາລັງພາກັນເຮີ່ ບໍລິສັດຕ່າງປະເທດທີ່ມີຊື່ສຽງ ກັນຫຼາຍ